Meksikalis
Meksikalis (isp. Mexicali) – miestas šiaurės vakarų Meksikoje, JAV pasienyje, priešais Kalifornijos miestą Kaleksiką. Žemutinės Kalifornijos valstijos sostinė. Meksikalis yra labiausiai į šiaurę nutolęs Lotynų Amerikos miestas. Su priemiesčiais – 1,16 mln. gyventojų. Miestą aptarnauja General Rodolfo Sánchez Taboada tarptautinis oro uostas. Elektronikos, automobilių, lėktuvų, įrengimų gamybos, maisto, tekstilės (ypač medvilnės) pramonė. Žemdirbystės regiono centras.